
OSNOVNI SUD U BIJELJINI, sudija Prodanović Nikola, u izvršnom postupku tražioca izvršenja Furtula Krsto iz Bijeljine, ul. Knez Ivo od Semberije br.47C,  zastupan po punomoćniku Željku Radiću, advokatu iz Bijeljine, protiv izvršenika Furtula Nebojše iz Sarajeva, ul. Miroslava Krleže 3/3 i Furtula Siniše iz Bijeljine, ul. Filipa Višnjića br. 149/2, zastupani po punomoćniku Mr Dušanu Marjanoviću, advokatu iz Bijeljine, radi naplate novčanog potraživanja, donio je dana 06.10.2025.godine,  slijedeći


Z A K LJ U Č A K
- o drugom ročištu za prodaju nepokretnosti -

Kojim se određuje civilna dioba nekretnina između tražioca izvršenja i izvršenika.
Određuje se drugo ročište za javnu prodaju nepokretnosti izvšrenika Furtula Nebojše, Furtula Siniše i tražioca izvršenja Furtula Krste označenih  kao:

· kč br. 84 zv. Gojsovac u naravi njiva 1 klase, površine 512 m2, k.č.br. 85 u naravi stambeni objekat površine 48 m2 i dvorište površine 306 m2 upisani u list nepokretnosti broj 1791/0 k.o. Bijeljina selo kao susvojina tražioca izvršenja sa dijelom ½ i izvršenika sa dijelom od po ¼.

Prodaja će se obaviti putem usmenog i javnog nadmetanja u zgradi ovog Suda, kancelarija broj 46  na dan  10.11.2025. godine u 11,00 časova.

Konstatuje se da  procjenjena tržišna vrijednost nekretnina iznosi 32.809,52 KM. 

1. Na drugom ročištu predmetne nekretnine ne mogu se prodati ispod 1/3 utvrđene vrijednosti.
Na javnoj prodaji mogu učestvovati sva fizička i pravna lica osim lica navedenih u  čl. 88 Zakona o izvršnom postupku ( Sl. glasnik RS br. 59/03 ), uz uvjet da prije ročišta za prodaju na ime osiguranja polože iznos od 1/10 od utvrđene vrijednosti nekretnine, s tim što ne može iznositi više od 10.000,00 KM.
Osiguranje se polaže na račun posebnih namjena – Depozitni račun osnovnih sudova: žiro račun broj 562-099-81301458-98  NLB Razvojna banka A.D. Banja Luka, vrsta prihoda 223171, opština 005, budžetska organizacija 1067001, s pozivom na broj predmeta.
Dokaz o uplati predujmljenih sredstava, uz oznaku broja spisa, priložiti sudu najkasnije prije početka zakazanog ročišta.Tražilac izvršenja po čijem prijedlogu je određeno izvršenje, nije dužan dati osiguranje kao i nosioci prava upisanih u zemljišnoj knjizi koja prestaju prodajom nepokretnosti, ako njihova potraživanje dostižu iznos osiguranja.
Kupac sa najvišom ponudom plaća ukupnu prodajnu cijenu umanjenu za položeno osiguranje, koju je dužan uplatiti na Račun posebnih namjena – Depozitni račun osnovnih sudova: žiro račun broj 562 – 099 – 8130145898 otvoren kod NLB banke a.d. Banja Luka,  vrsta prihoda 223 171, opština 005, budžetska organizacija 10670001 s pozivom na broj predmeta  u roku od 30 dana nakon održane javne prodaje. Kupac je dužan platiti porez na promet nekretnina i taksu u vezi sa prodajom, ukoliko se stranke drugačije ne dogovore.

Ponuđačima čija ponuda nije prihvaćena, osim za tri najpovoljnija ponuđača, vratit će se osiguranje odmah nakon zaključenja javnog nadmetanja. U slučaju da sva tri najpovoljnija ponuđača ne ispune svoje obaveze, sud će oglasiti da ročište nije uspjelo i zakazati novu prodaju. Iz položenog osiguranja namiriti će se troškovi nove prodaje.

Ovaj zaključak objaviti će se na oglasnoj table suda i web stranici suda. Stranka može o svom trošku objaviti zaključak o prodaji u sredstvima javnog informisanja, odnosno da o zaključku obavijesti lica koja se bave posredovanjem u prodaji nepokretnosti.
Stranke se mogu sporazumjeti da se prodaja navedene nekretnine izvrši i neposrednom  nagodbom do otvaranja ročišta za javno nadmetanje.

